**ΔΗΜΟΤΙΚΟ ΣΧΟΛΕΙΟ ΙΟΥ, Δ΄ ΤΑΞΗ 2010-2011**

**«ΒΟΛΤΕΣ ΣΤΗ ΝΙΟ»**

Διαδρομή: Από το σχολείο μέχρι το Μυλοπότα

Η διαδρομή για το Μυλοπότα έγινε με λεωφορείο. Όταν ήρθε το λεωφορείο χειροκροτήσαμε όλοι και ετοιμαστήκαμε να μπούμε και ήμασταν χαρούμενοι.

Όταν ξεκίνησε κοιτούσα έξω από το παράθυρο και τα έβλεπα όλα από ψηλά: έβλεπα δεξιά κι αριστερά δέντρα , λουλούδια, περίεργα φυτά, θάμνους, βουνά, τη θάλασσα, νησιά, σπίτια, κήπους, μαγαζιά, ξενοδοχεία, καφενεία, αυτοκίνητα, μηχανάκια, γουρούνες, μονοπάτια, χωματόδρομους, ανθρώπους που δούλευαν και σκύλους. Είδα ένα μαγαζί που είχε φουσκωτά όπως έναν καρχαρία, είδα ένα όμορφο εστιατόριο που το πάτωμα γυάλιζε, είχε μουσική και τζακούζι.

Ακούσαμε μουσική από το ραδιόφωνο και από μαγαζιά, τα πουλιά, τον άνεμο, τους τζίτζικες κι όλα τα διάφορα ζουζούνια της εξοχής, τα κύματα και μυρίσαμε τη θάλασσα, τα λουλούδια, φαγητά και τα λαχταριστά φαγητά που μας περίμεναν!

Όταν φτάσαμε στην παραλία και κατεβήκαμε από το λεωφορείο είδα χόρτα, άμμο, παιδιά να παίζουν, κοίταζα τη θάλασσα και ένιωθα πολύ ωραία. Όλα τα παιδιά βγάλαμε από την τσάντα μας τα ηχεία μας, τις φωτογραφικές μας μηχανές και τα mp3. Στην παραλία στρώσαμε τις πετσέτες μας και βγάλαμε τα παπούτσια και τις κάλτσες μας. Είδαμε κοχύλια, βότσαλα, ένα κιόσκι, καραβάκια, τα κύματα που έσκαγαν στην άμμο και ήταν υπέροχα!

Βλέπαμε τη θέα από το πέλαγος και περνούσαμε τέλεια. Φάγαμε παγωτό, κρουασάν σοκολάτας, ήπιαμε δροσερό νεράκι.

Κάναμε παιχνίδια με την άμμο, κάναμε μια μεγάλη λακούβα και πολλά κάστρα. Παίξαμε κώνους, βόλεϊ.

Όμως η κυρία δεν μας άφηνε να πάμε μακριά.

Περάσαμε πολύ ωραία εκεί.

Λίγο πριν έρθει το λεωφορείο τα αγόρια μάζεψαν τα σκουπίδια τους και μια συμμαθήτριά μας έχασε τις σαγιονάρες της. Είχε πολύ πλάκα!

Μετά γυρίσαμε στο σπίτι.

Η δασκάλα μας είναι η καλύτερη κυρία του κόσμου επειδή μας πήγε 4 ώρες εκδρομή!

Τι μου άρεσε

Υπήρχαν πολλά λουλούδια και δέντρα στο δρόμο. Μου άρεσε ο καιρός γιατί ήταν ηλιόλουστος.

Η ησυχία γιατί δεν ήταν κανείς εκεί. Η παραλία ήταν όλη δική μας!

Μου άρεσε η παραλία στο σημείο που πήγαμε επειδή ήταν μεγάλη και ήμασταν μακριά από τα αγόρια.

Καθίσαμε πολλή ώρα και μπορέσαμε να παίξουμε αρκετή ώρα.

Όλα αυτά που κάναμε στην παραλία: παίζαμε ωραία παιχνίδια και γελούσαμε, κάναμε ακροβατικά και παίξαμε ράγκμπι (ρίχναμε ο ένας τον άλλο), κυλιόμασταν στην άμμο, παίξαμε όλοι/όλες μαζί , παίξαμε κυνηγητό και είχε πλάκα.

Η άμμος που ήταν ζεστή και η θάλασσα. Ο τρόπος που χτύπαγε η θάλασσα στα βράχια ήταν μοναδικός! Ο ουρανός ήταν ολογάλανος!

Η μουσική και τα παιχνίδια που παίζαμε, τα παγωτά και τα διάφορα φαγητά που τρώγαμε.

Μου άρεσε που μελετήσαμε τη θάλασσα και είπαμε για τα ψάρια.

Μου άρεσε η παραλία γιατί ήταν διακοσμημένη πολύ ωραία.

Μου άρεσε όλη η εκδρομή που κάναμε. Μου άρεσαν τα πάντα και ήταν όλα τέλεια!

Τι δεν μου άρεσε

Τα σκουπιδάκια γιατί βρωμίζουν το περιβάλλον. Υπήρχαν αγκάθια.

Δεν μου άρεσε η άμμος που βυθίζονταν τα πόδια όταν περπατάγαμε. Επίσης δεν μου άρεσε που πέρναγαν συνέχεια πολύ γρήγορα τα αυτοκίνητα.

Στην αρχή τσακωνόμασταν μεταξύ μας.

Ένας σκύλος που γαύγιζε.

Δεν μου άρεσε που πήγαμε με λεωφορείο. Θα ήθελα να πάω με τα πόδια!

Δεν μου άρεσε που δεν κολυμπήσαμε, που δεν κάναμε καμιά βουτιά στη θάλασσα, γιατί έτσι θα περνούσαμε ακόμα καλύτερα!